容祖兒新歌MV一鏡到底拍攝勁狼狽 自爆冇拉褲鏈歌迷即回帶搵穿崩
容祖兒昨日(29日)推出新歌《九秒九》,這次的作曲人是Gareth T.(湯令山)及結他手范梓謙(Teddy),填詞人則是黃偉文,他更將這首歌寫成是Gareth T.《緊急聯絡人》的延續版,《緊》講的是Gareth T.分手後仍將舊愛設定成「緊急聯絡人」,《九》則講到原來容祖兒便是那個緊急聯絡人,接獲電話得知身處法國的前男友正遇上意外入院。
容祖兒昨晚開直播,與Teddy講這首歌的點滴和拍MV花絮,容祖兒笑問大家,覺不覺得她今次變了演技派?因為她找了舞台劇演員邵美君教戲,笑稱其他人要動作指導、美術指導,自己則需要演技指導。她說這次的MV是從未挑戰過的「一鏡到底」拍攝方式,由黃偉文建議,雖然祖兒覺得好高難度,但就說:「我係一個唔識死嘅人,你講得出,我咪嚟囉!」
5分鐘的MV記錄祖兒收到醫院通知,原本她正在家裡煲湯煮飯,一收到電話知道舊愛出事,慌忙在5分鐘內換衫、執行李、訂機票趕出門口越洋去找對方,更擔心會不會隨時要見對方最後一面。不過因為是一鏡到底,一有差池或甩漏就整段片不能要,祖兒透露今次拍了5、6 Take才成功,過程中就算烏龍百出都要頂硬上扮無事。
祖兒說拍攝期間她試過把髮夾一腳踩爛;又試過摷銀包找信用卡時將整個袋掉到梳化後搵唔返、著唔到褲、將件衫前後調轉等等,而最誇張的,是她自爆其實:「如果大家眼利,大家知我冇拉褲鏈,因為件冷衫冚住,我就冇拉囉,上到的士先拉囉。」而歌迷聽到這句話,馬上去MV用放大鏡逐格睇有冇拉褲鏈,不過就真係睇唔出,看來祖兒掩飾得很好。
即睇容祖兒到底有冇拉褲鏈: